Referat fra FU møde d. 10/4 Kl. 19.00

Møde sted: Pavillonen

Deltagere: Winnie Åkesson, Kaj Aagaard, Kåre Laursen, Jørgen Deichgræber,

Tina Olsen og Heidi Krogh Lauridsen

1. **Valg af ordstyre**

Winnie Åkesson

1. **Valg af referent**

Heidi Krogh Lauridsen

1. **Godkendelse af referat fra sidst**

Referatet er godkendt

1. **Kort fra formanden**

Winnie Åkesson og Kaj Aagaard har deltaget på årsmøde i Syddjurs Kommune.

Jørgen Deichgræber er indstillet af DH centralt til: Det regionale kontaktforum for det regionale socialområde i Region Midtjylland.

Kort nyt om fra NBR:

Norddjurs Beskæftigelsesråd besluttede fremover at holde 3 møder årligt. Møderne skal have et tema pr. møde. Der skal laves et årshjul med relevante temaer. Mødernes form og indhold vil blive evalueret i slutningen af året.

Forslag til temaer: Lærlinge og elevpladser, Kvalificering af personer på ledighedsydelse til det rummelige arbejdsmarked, Rekruttering af arbejdskraft.

Derudover har vi en vækstmesse med fokus på at understøtte vækst og beskæftigelse i Norddjurs Kommune. Vækstmessen bliver afholdt i april på Viden Djurs. ?

Vi har søgt DH centralt om 10.000 kr. og har fået dem bevilliget.

1. **Kort orientering fra HR´s dialogmøder med VPU og BUU**

VPU:

Formand for HR, Peter Hjulmand indledte dialogmødet med VPU med en orientering om, hvorledes det nye HR er kommet i gang og nævnte i den forbindelse bl.a. den kommende stop-op-dag, hvor retningen for arbejdet i HR sættes. Desuden opfordrede formanden til, at HR repræsenteres i arbejdsgrupper mv.

HR blev på dialogmødet med VPU orienteret om, at der på et kommende møde vil blive givet en orientering om OCN-metoden, ligesom HR vil få en status på udviklingen på STU.

VPU mener, at yngre ensomme selv må søge ud af ensomhed; det er ikke en kommunal opgave at hjælpe på dette punkt. Det står hen i det uvisse, hvorfor det så er kommunens opgave at hjælpe ensomme over 60 år.

Det blev på mødet tilkendegivet, at kvalitetsstandarden vedr. kørsel tilrettes, så ansøgere ikke skal fremskaffe lægeerklæring.

VPU er meget lidt lydhør, når det gælder HR's ønske om bedre information på kommunens hjemmeside om tilbud til borgere med handicap.

HR opfordrede til bedre information til brugerne ifbm. udskiftning af produkter efter udbudsrunder.

VPU ønsker ikke at ændre i proceduren for høringssvar, så HR kunne få mulighed for at gøre sig bekendt med høringssvar fra beboerråd mv.

BUU:

Inklusion i folkeskolen – herunder muligheder for børns deltagelse i klubtilbud og fritidsaktivitet.

Djurslandsskolen og specialklasser - HR skal ud og se Djurslandsskolen i juni, hvor de kan stille spørgsmål til personalet.

1. **Lave spørgsmål til arbejdsmarkeds udvalget**

Se særskilt dokument.

1. **Opsamling efter bestyrelsesmødet på handleplanen**

Der er følgende tilføjelser til handleplanen:

Vi vil samarbejde med DH i Syddjurs Kommune om f.eks. kurser. Kåre Laursen foreslår et tilgængelighedskursus med tilgængelighedskonsulent Claus Bjarne Christensen.

1. **EVT.**

Næste møde er flyttet til d. 17. maj kl. 19.00.

Der kommer et nyt bestyrelsesmedlem fra ADHD-foreningen.